CELEX: 32014R0017
Language: sl
Date: 2014-01-10 00:00:00
Title: Izvedbena uredba Komisije (EU) št. 17/2014 z dne 10. januarja 2014 o vzpostavitvi standardiziranega obrazca za uradno obvestilo o posebnem ukrepu v okviru mehanizma za hiter odziv v primerih goljufij na področju DDV

11.1.2014   
               
               
                  SL
               
               
                  Uradni list Evropske unije
               
               
                  L 8/13
               
            
         IZVEDBENA UREDBA KOMISIJE (EU) št. 17/2014
         z dne 10. januarja 2014
         o vzpostavitvi standardiziranega obrazca za uradno obvestilo o posebnem ukrepu v okviru mehanizma za hiter odziv v primerih goljufij na področju DDV
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 199b(4) Direktive,
         ob upoštevanju naslednjega:
         
                     (1)
                  
                  
                     Direktiva 2006/112/ES, kakor je bila spremenjena z Direktivo Sveta 2013/42/EU (2), uvaja mehanizem za hiter odziv za preprečevanje goljufij na področju davka na dodano vrednost (DDV).
                  
               
                     (2)
                  
                  
                     Mehanizem za hiter odziv državam članicam omogoča pošiljanje uradnega obvestila o sprejetju posebnega ukrepa, ki odstopa od splošnega pravila iz Direktive 2006/112/ES glede osebe, ki je dolžna plačati DDV. Ta ukrep vključuje uporabo obrnjene davčne obveznosti na področju DDV za boj proti nepričakovanim in velikim goljufijam, ki bi lahko povzročile znatne in nenadomestljive finančne izgube.
                  
               
                     (3)
                  
                  
                     Da se olajša obdelava uradnih obvestil o posebnih ukrepih mehanizma za hiter odziv, bi bilo treba sprejeti standardizirani obrazec za uradno obvestilo z opisom in strukturo informacij, ki jih mora vsebovati uradno obvestilo države članice.
                  
               
                     (4)
                  
                  
                     Zaradi skrajšanja in poenostavitve postopka uradnega obveščanja bi bilo treba take obrazce Komisiji pošiljati v elektronski obliki.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za upravno sodelovanje –
                  
               SPREJELA NASLEDNJO UREDBO:
         
            Člen 1
            
               1.   Države članice uporabijo standardizirani obrazec, določen v Prilogi k tej uredbi, da Komisijo obvestijo o sprejetju posebnega ukrepa mehanizma za hiter odziv iz člena 199b Direktive 2006/112/ES.
            
            
               2.   Uradno obvestilo iz odstavka 1 se pošlje v elektronski obliki na namenski elektronski naslov, ki ga Komisija sporoči Stalnemu odboru za upravno sodelovanje.
            
         
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. januarja 2014
            
               
                  Za Komisijo
               
               
                  Predsednik
               
               José Manuel BARROSO
            
         
         
            (1)  UL L 347, 11.12.2006, str. 1.
         
            (2)  Direktiva Sveta 2013/42/EU z dne 22. julija 2013 o spremembi Direktive 2006/112/ES o skupnem sistemu davka na dodano vrednost glede mehanizma za hiter odziv v primerih goljufij na področju DDV (UL L 201, 26.7.2013, str. 1).
      
      
         
            PRILOGA
            
               
            Besedilo slike
            
               Mehanizem za hiter odziv (1)
               OBRAZEC ZA URADNO OBVESTILO
               1. Država članica, ki pošilja uradno obvestilo
               Ime države članice:
               2. Zajeti sektorji
               Zadevni sektorji:
               Opis blaga ali storitev, za katere se pošilja uradno obvestilo o posebnem ukrepu mehanizma za hiter odziv (2):
               3. Že odkrite goljufije na področju DDV v sektorjih, za katere se pošilja uradno obvestilo (če je takih sektorjev več, ločeno navedite odgovore za vsak zadevni sektor)
               Opis vrste in značilnosti goljufije (vključno s številom (ali oceno števila) oseb, ki tako goljufijo domnevno izvajajo) (3):
               Datum, ko (ali obdobje, v katerem) je bil odkrit prvi primer goljufije v tem sektorju (3):
               Dejanske ali ocenjene izgube DDV, ki so nastale v zadnjih treh mesecih (v milijonih EUR ali preračunane v milijone EUR) (3):
               Dejanske ali ocenjene izgube DDV, ki so nastale v zadnjem koledarskem letu (v milijonih EUR ali preračunane v milijone EUR) (3):
               Dejanske ali ocenjene izgube DDV, ki so nastale v letu pred zadnjim koledarskim letom (v milijonih EUR ali preračunane v milijone EUR) (3):
               Zadnji razpoložljivi podatek o celotnih letnih nacionalnih neto prejemkih DDV:
               4. Predviden prihodnji razvoj goljufij v sektorju, za katerega se pošilja uradno obvestilo (če je takih sektorjev več, ločeno navedite odgovore za vsak zadevni sektor)
               Opis vrste in značilnosti tveganja goljufij:
               Ocena države članice glede načina razvoja goljufij v prihodnosti in morebitni dokazi, ki podpirajo tako sklepanje:
               Ocena potencialnih letnih izgub (v milijonih EUR ali preračunane v milijone EUR):
               (1) Glej člen 199b Direktive 2006/112/ES.
               (2) Za blago se lahko uporabi razvrstitev iz kombinirane nomenklature.
               (3) Se ne izpolni, če še ni prišlo do izgube DDV. Podrobnosti o prihodnjem razvoju se navedejo v okencu 4.
            
            
               
            Besedilo slike
            
               5. Kratek opis nujnosti (npr. razlogi, zakaj za boj proti opisanim goljufijam ali tveganjem za goljufije ni mogoče uporabiti drugih sredstev, kot so konvencionalni ukrepi proti goljufijam, odstopanje v skladu s členom 395 Direktive 2006/112/ES, ki ne zahteva uradnega obvestila na podlagi člena 199b navedene direktive, različne zakonodajne pobude…)
               6. Na kratko opišite, če je ustrezno, morebitne načrtovane spremljevalne ukrepe
               7. Morebitne druge pripombe ali informacije
               8. Oseba, ki pošilja uradno obvestilo o posebnem ukrepu mehanizma za hiter odziv v imenu zadevne države članice
               Ime osebe, ki je podpisala uradno obvestilo:
               Naziv osebe, ki je podpisala uradno obvestilo:
               Podpis:
               Datum (1):
               (1) Datum pošiljanja elektronskega uradnega obvestila iz člena 1(2) te uredbe.